ব্যাঙ্গালোর–চেন্নাই এক্সপ্রেসওয়ে
ব্যাঙ্গালোর–চেন্নাই এক্সপ্রেসওয়ে বা রাষ্ট্রীয় এক্সপ্রেসওয়ে ৭ (এনই-৭) হল কর্ণাটকের রাজধানী ব্যাঙ্গালোর ও তামিলনাড়ুর রাজধানী চেন্নাই শহরের মধ্যে একটি প্রস্তাবিত ২৫৮ কিমি দীর্ঘ ও ৪-লেন চওড়া (৮-লেন পর্যন্ত সম্প্রসারণযোগ্য) প্রবেশাধিকার-নিয়ন্ত্রিত এক্সপ্রেসওয়ে। এটি ব্যাঙ্গালোর মহানগর অঞ্চলের হোসকোট থেকে বৃহত্তর চেন্নাই মহানগর অঞ্চলের বাইরে শ্রীপেরুম্বুদুর পর্যন্ত বিস্তৃত। এই সড়কে যানবাহনকে ১২০ কিমি/ঘন্টা (৭৫ মাইল প্রতি ঘণ্টা) গতিতে চলাচলের অনুমতি দেওয়ার পরিকল্পনা করা হয়েছে। এই এক্সপ্রেসওয়েকে ২০২১ সালের ১ জানুয়ারি রাষ্ট্রীয় এক্সপ্রেসওয়ে ৭ (এনই-৭) হিসাবে মনোনীত করা হয়। মোট প্রকল্পের মূল্য প্রায় ₹১৮,০০০ কোটি টাকা হবে বলে আশা করা হচ্ছে।